KENSINTON TEMPLE Minä rakennan seurakuntani
COLIN DYE: JUMALAN UNELMAT Minä rakennan seurakuntani
Olemme seurakunta, jolla on unelma.
Olemme seurakunta, jolla on näky.
Mutta emme ainoastaan unelmoi unelmia ja rohkaise näkyihin.
Lisäksi meillä on strateginen malli, tapa toteuttaa se.
En puhu siitä tänään, sillä tahdon paneutua unelmaan.
Tahdon tietää, mitä Jumala unelmoi elämästäni.
Tahdon tietää, mitä Jeesus unelmoi seurakunnastamme.
Voimmeko saada kiinni Hänen unelmastaan? Unelma innostaa.
Näky tarjoaa jotain, mihin pyrkiä.
Strategia panee hikoilemaan.
Sitä tarvitaan, jotta se toteutuu.
Uskomme innoitukseen, pyrkimiseen ja hikoilemiseen, -
mutta ilman unelman innoitusta, -
juoksemme varjojen perässä, olemme vailla suuntaa -
emmekä tiedä, miksi teemme mitä teemme. Tahdon keskittyä siihen nyt.
Luen Psalmin 126.
"Kun Herra käänsi Siionin kohtalon, niin me olimme kuin unta näkeväiset.
Silloin oli meidän suumme naurua täynnä, ja kielemme riemua täynnä; -
silloin sanottiin pakanain keskuudessa: -
'Herra on tehnyt suuria heitä kohtaan'.
Niin, Herra on tehnyt suuria meitä kohtaan; siitä me iloitsemme.
Herra, käännä meidän kohtalomme, niinkuin sadepurot Etelämaassa.
Jotka kyynelin kylvävät, ne riemuiten leikkaavat.
He menevät itkien, kun kylvösiemenen vievät; -
he palajavat riemuiten, kun lyhteensä tuovat."
Näillä ihmisillä oli unelma.
He eivät alkaneet unelmoida vasta, kun Herra käänsi heidän kohtalonsa.
Lue vastakohtapsalmi 137: "Baabelin virtain vierillä ―
siellä me istuimme ja itkimme, kun Siionia muistelimme."
Pakkosiirtolaisia vaadittiin laulamaan Siionin virsiä. He sanoivat: -
"Kuinka me voisimme veisata Herran virsiä vieraalla maalla?"
He eivät silti luopuneet unelmasta.
Herra ei vielä ole kääntänyt kohtaloamme.
Odotamme vielä siunauksen täyttymistä. Mutta me emme luovuta.
Me aiomme muistaa Siionin.
Kuihtukoon voimani, jos unohdan Jerusalemin.
Emme unohda unelmaa, vaikka olosuhteet ovat sitä vastaan.
Olemme tappiolla joka puolella. Pakanat tekevät meistä pilaa.
"Laulakaa Siionin virsiä. Tästä tulee viihdyttävää."
Heitä tehdään naurunalaiseksi. Mutta he eivät aio unohtaa unelmaa.
Kun Jumala alkaa toteuttaa unelmaa, yhtäkkiä kaikki muuttuu. Sanomme: -
"Jumala, mahtavaa." Ja kansat: "Katsokaa, mitä Herra heille teki.
Jumala teki heille suuria." Sanomme: "Niin teki!"
Ja silloin alkaa itkeminen. Mutta se ei ole itkua -
toteutumattoman näyn tai unelman takia. Se on verta, hikeä ja kyyneleitä,
kun voittoisat ihmiset tietävät, että kun he kylvävät, he saavat niittää.
He tietävät, mihin Jumala heitä kutsuu, ja antautuvat siihen kokonaan.
Mutta kaikki alkaa unelmasta, -
joka innoittaa.
Yhdellä miehellä oli unelma.
Olemme juhlineet Nelson Mandelan elämää.
Hänellä oli tietysti unelma ihmisoikeuksista -
kaikille ihonväristä riippumatta.
Sukupolvi aiemmin toisella miehellä oli unelma. Hän oli Martin Luther King.
Elokuun 28. päivänä 1963 hän piti puheen, -
"Minulla on unelma" -puheen.
Ei "Minulla on suunnitelma" tai "Minulla on strategia", -
vaan "Minulla on unelma."
Sitä puhetta oli kuuntelemassa 250 000 ihmistä, -
jotka tulivat koolle ilman internetiä, tekstiviestejä ja sosiaalista mediaa.
He kokoontuivat, koska hän sai kosketuksen heidän elämäänsä.
Syntyi kansalaisoikeusliike.
Kun Martin Luther King Jr. piti puhettaan, -
joka oli erittäin taitavasti kirjoitettu, -
joku väkijoukosta huusi: "Kerro heille unelmastasi, Martin!"
Hän oli M. Jackson.
Ei se myöhemmin tunnettu.
Se oli Mahalia Jackson. Ei Michael Jackson.
Hän oli afroamerikkalainen gospellaulaja. Hän huusi: -
"Kerro heille unelmasta, Martin!"
Siihen päättyi poliittinen puhe, -
ja innoittava saarnaaja pääsi vauhtiin.
Martin Luther King pysäytti valmistelemansa puheen -
ja alkoi höystää sanomaansa "Minulla on unelma" -fraasein.
Hän siirtyi puheen osaan, jossa hän sanoi: -
"Minulla on unelma. Amerikkalaiseen unelmaan syvälle juurtunut unelma: -
Tämä kansakunta nousee vielä ja elää uskonsa mukaisesti, -
ja pidämme näitä totuuksia itsestään selvinä, -
että kaikki ihmiset on luotu tasavertaisiksi. Minulla on unelma."
Puhuessaan 1960-luvulla -
keskellä kiivaimman kansalaisoikeustaistelun -
Martin Luther King Jr. korotti panoksia sanomalla, -
että kyse ei ole ihmisten filosofiasta tai ideologiasta, -
vaan se tulee korkeammalta, Herralta, maailmankaikkeuden Jumalalta, -
joka on kuninkaiden Kuningas.
Kuningas Jeesuksella on unelma.
Matt. 16:ssa luemme Jeesuksen unelmasta.
Matt. 16:18:ssa Hän sanoo: "minä rakennan seurakuntani, -
ja tuonelan portit eivät sitä voita."
Minä rakennan seurakuntani.
Yksi asia, ennen kuin kuolen, mutten aio kuolla vielä pitkään: -
Tahdon, että elämäni on mukana toteuttamassa Jeesuksen unelmaa.
Sen vuoksi tahdon tutkia, mitä Jeesus ajatteli -
ja mitä Hänen sydämessään oli, kun Hän sanoi rakentavansa seurakunnan.
Tässä on tunnistettavissa jotain.
Jos kyse oli vain siitä, mitä nykyään näemme Jeesuksen seurakunnassa, -
se ei ole sen arvoista.
Pitää palata Jeesuksen alkuperäiseen unelmaan: Mitä Hän ajatteli?
Mitä Hän näki? Unelmat ovat visuaalisia.
Unelma on jotain, mitä joku näkee. Mitä hän aikoo tehdä.
"Tämä on etuoikeuteni. Otan sen itselleni. Se on oikeuteni.
Se on yksinoikeuteni ja etuoikeuteni. Minä rakennan seurakuntani."
Hän rakentaa seurakuntaansa. Se on Hänen seurakuntansa, -
sillä Hän osti sen verellään.
Se on Hänen seurakuntansa, sillä se on Hänen ruumiinsa ja morsiamensa.
Se käy ilmi Uudessa testamentissa, kun Jeesus puhuu seurakunnastaan.
Hän ei juurikaan opeta siitä suoraan, vaan havainnollistaa sitä.
Vasta ristillä Jeesuksen seurakunta todella syntyi, -
sillä silloin meidät lunastettiin.
Apostoli Paavali käsitteli opetuksensa käytännön osiossa -
Hengessä elämistä, avioliittoa, työelämää ja muuta sellaista.
Hän puhuu aviomiehen ja vaimon suhteesta avioliitossa.
Hän vertaa sitä Jeesuksen seurakunnan -
ja Herran, päämme, Sulhasen, suhteeseen.
Hän sanoo, että olemme Kristuksen morsian. Hän opettaa avioliitosta.
Se antaa ilmestystä, miten tulisi käyttäytyä -
Hengen täyttämissä perheissä -
ja lisäksi miten muovata elämä Jeesuksen unelman mukaisesti, -
tehdä työtä Hänen rinnallaan ja jakaa unelma Hänen kanssaan.
Ef. 5:25: -
"Miehet, rakastakaa vaimojanne, -
niinkuin Kristuskin rakasti seurakuntaa ja antoi itsensä alttiiksi sen edestä, -
että hän sen pyhittäisi, puhdistaen sen, vedellä pesten, sanan kautta, -
saadakseen asetetuksi eteensä kirkastettuna seurakunnan, -
jossa ei olisi tahraa eikä ryppyä eikä mitään muuta sellaista, -
vaan joka olisi pyhä ja nuhteeton."
Kun Jeesus sanoi rakentavansa seurakuntansa, Hänellä oli näky -
kauniista morsiamestaan, jota Jeesus valmistaa itselleen.
Se ei ole tahrainen, epäkypsä, murrosikäinen morsian -
eikä ryppynaamainen parhaat päivänsä ohittanut nainen.
Se on kypsä nainen, -
aikuiseksi kasvanut nainen, kauneudessaan kukoistava.
Kukoistuksensa ja kauneutensa huipulla. Jeesus sanoo: "Hän on se."
Hän työstää meissä pyhyyttä, pesee vedellä sanan kautta.
Puhdistaa Jeesuksen verellä. Muovaa päivä päivältä sanalla ja Hengellä -
voidakseen asettaa eteensä kirkas- tetun seurakunnan. Mikä unelma!
Tämä on Hänen etuoikeutensa ja palava rakkautensa.
Jeesus on työskennellyt prosessin parissa jo yli 2 000 vuotta.
Taivaassa Hän valmistautuu häihinsä. Valmistelee morsiantaan.
Kehittää maanpäällistä ruumistaan.
Siihen Hän keskittää voimansa ja työnsä.
Jos Jeesus on näin innoissaan unelmastaan ja uppoutuu siihen, -
mekin voimme uppoutua siihen. Ei ole mitään tärkeämpää -
kuin valmistella Jeesuksen kanssa Hänen morsiantaan.
Kehittää Jeesuksen kanssa Hänen ruumistaan.
Kaikki Uuden testamentin työ keskittyi Kristuksen ruumiin rakentamiseen, -
jotta ruumis kypsyisi.
Se on Hänen oikeutensa ja intonsa mutta myös Hänen tarkoituksensa.
Päätarkoituksensa. Se on Hänelle kaikki kaikessa.
Miksi sitten meidän tulisi kytkeytyä Jeesuksen tarkoitukseen?
Annan kaksi vastausta. Muuhun ei aika riitä.
Ensi viikolla tutkimme asiaa yksityiskohtaisemmin.
Jakeen loppuosa antaa meille kaksi vihjettä.
Tuonelan eli kuoleman portit eivät sitä voita.
Jeesus sanoi siis rakentavansa seurakuntansa.
Sitten Hän sanoi, etteivät tuonelan, kuoleman portit voita sitä.
Ensimmäinen vihje, miksi kytkeytyä Jeesuksen unelmaan.
Vastaus on: Voitto. Siksi.
Jeesus kukisti vihollisen ristillä.
Saatana on voitettu.
Tuhottu jo. Peli on hänen kannaltaan ohi.
Hänet on riisuttu voimasta ja vallasta. Hänet on riisuttu aseista.
Heitetty pois taivaallisista. Sota voitettiin jo 2 000 vuotta sitten.
Jeesus voitti.
Me olemme siis Hänen maanpäällisiä välikappaleitaan, -
jonka kautta Hän käyttää valtaansa -
ja toimeenpanee loistokasta voittoaan, jonka Hän hankki ristillä.
Jeesus sanoo: "Annan sinulle vallan -
tallata käärmeitä ja skorpioneja ja kaikkea vihollisen valtaa."
Sanomme: "Halleluja! Tuo sana on juuri minulle.
Colin, et tiedäkään, miten paljon tarvitsen sanomaa juuri siitä."
Malta hetki. En ole kertonut vielä kaikkea.
Ennen kuin voimme tarttua tuohon lupaukseen vallasta, -
täytyy tutkia asiayhteyttä.
Mikä on asiayhteys?
Jeesus lähetti ne kaksitoista julistamaan ja parantamaan.
Toisen kerran Hän lähetti ne seitsemänkymmentä.
Lähetti heidät pareittain.
Palatessaan he sanoivat: "Mahtavaa! Jeesus, et arvaakaan.
Pahat hengetkin tottelivat meitä."
Jeesus oli täynnä iloa. Hän sanoi, Luuk. 10:18: -
"Minä näin saatanan lankeavan taivaasta niinkuin salaman."
Niin Hän sanoi. Heidän julistaessaan Hän katseli hengellistä maailmaa.
"Näin koko kansakunnan yllä, -
miten saatana lankesi kuin salama.
Kun julistitte evankeliumia, -
saitte vallan ja saatanan valtakunta kaatui.
Se lankesi kuin salama."
Hän sanoi: "Siksi saatte vallan tallata käärmeitä ja skorpioneja.
Älkää ihmetelkö, että demonit tottelivat teitä. Se on tarkoitus.
Me valloitamme vihollisen alueen. Revimme alas saatanan linnakkeet -
ja kaikki rakenteet, jotka ovat nähtävillä maan päällä.
Siksi annan teille vallan."
J. 20: "Älkää kuitenkaan siitä iloitko, että henget ovat teille alamaiset, -
vaan iloitkaa siitä, että teidän nimenne ovat kirjoitettuina taivaissa."
J. 21: "Sillä hetkellä -
[Jeesus] riemuitsi Pyhässä Hengessä".
Mistä Hän iloitsi?
Kerron omin sanoin. Luetaan jae sen jälkeen.
Jeesus iloitsi Hengessään.
"Isä, se toimii! Unelma toteutuu."
Näin Hän sanoi: "Minä ylistän sinua, Isä, taivaan ja maan Herra, -
että olet salannut nämä viisailta [...] ja ilmoittanut ne lapsenmielisille.
Niin, Isä, sillä näin on sinulle hyväksi näkynyt."
Hän sanoo: "Isä, se toimii. Ilmestys tulee jokaiselle, joka on nöyrä -
ja sanoo tarvitsevansa Jeesusta ja pyytää saada nähdä valtakunnan.
Hän saa ilmestyksen Isältä ja sanoo: -
"Jeesus, Sinä olet Kristus, elävän Jumalan Poika."
Sitä ei ilmoita liha eikä veri vaan Isä, joka on ylhäällä.
Halleluja. Voitto!
Se tarkoittaa, että jos tartut Jumalan unelmaan, -
saat voiton elämässäsi.
Ensimmäinen sanani on "voitto". Toinen sanani on "ikuisuus".
Tärkeä sana. Kun Jeesus sanoi: "Minä rakennan seurakuntani -
ja kuoleman portit eivät sitä voita", -
Hän tarkoitti: "Minun unelmani teistä ei pääty kuolemaanne."
Paavali sanoi, että ellei ylösnouse- musta ole, olemme surkuteltavimpia.
Emme elä sitä varten, mikä voidaan saavuttaa -
ja mikä voi tulla täyteyteensä tässä elämässä.
Me kylvämme siemenen tulevaisuutta varten.
Kun työstämme Hänen unelmaansa, saamme kiinni jostain, joka ei kuole.
Se jatkuu haudan takana.
Kuolema ei pysty tuhoamaan tätä unelmaa ja näkyä.
Ef. 1:9―10 kertoo tästä. Sitä kutsutaan mysteeriksi.
Emme nyt tarkoita Agatha Christien ja Hercule Poirotin mysteerejä.
Se ei ole kuin murhamysteeri.
Raamatussa sana "mysteeri", salaisuus, tarkoittaa ilmestystä.
Juju on se, että jokin oli olemassa, mutta siitä ei ollut ilmoitettu, -
ja nyt se ilmoitetaan avoimesti.
Jokin aiemmin kätketty ilmoitetaan nyt avoimesti. Sitä tarkoittaa "salaisuus".
Paavali kirjoittaa, että Jumala teki tiettäväksi sukupolvellemme jotain, -
jota ei ollut ilmoitettu samalla tavalla aiemmin. Evankeliumin salaisuus.
Jumala paljastaa tarkoituksensa. Se on Hänen tahtonsa salaisuus -
Hänen hyvän päätöksensä mukaan, jonka Hän oli nähnyt hyväksi tehdä.
Seurakunta oli Hänen ideansa. Hän ei kysynyt teematyöryhmältä: -
"Täällä ikuisuudessa on hieman tylsää ja yksinäistä.
Mitähän minä tekisin? Mitä loisin?"
Kenen puoleen kääntyä? Hän näki hyväksi tehdä sen itse.
Tämä tulee Jumalan sydämeltä. Se on Isän suunnitelma ja tarkoitus.
Ainoa suunnitelma. Siihen sisältyy kaikki.
Hän toimi siitä armotaloudesta, minkä hän aikojen täyttyessä aikoi toteuttaa.
Armotalous tarkoittaa sitä, että Jumala hallitsee taivaasta kaikkea, -
mitä maan päällä tapahtuu. Kaikki on täydellisesti Jumalan hallinnassa.
Hän toteuttaa suunnitelmaansa. Ensin Hän suunnitteli työnsä.
Kun aika täyttyy, kaikki tämä kootaan yhteen.
"[Hän on yhdistävä] Kristuksessa yhdeksi kaikki, -
mitä on taivaissa ja mitä on maan päällä."
Jeesuksen seurakunta on ainoa organisaatio, jota kuolema ei verota.
Mietipä. Emme menetä jäseniä kuolemalle.
Kuollessa liitytään taivaalliseen seurakuntaan. Jumala kokoaa kaikki.
Kristuksessa kaikki, mikä on taivaassa ja maan päällä. Hänen tarkoituksensa.
Hänen suunnitelmansa on suuri perhe. Hän rakentaa seurakuntaansa.
Jeesus satsasi unelmaansa elämänverensä.
Hän oli valmis antamaan henkensä puolestamme, -
jotta voisimme olla Hänen ruumiinsa ja jotta kasvaisimme ja kypsyisimme, -
nousisimme Kristuksen täyteyden mittaan -
ja osoittaisimme maailmalle Jeesusta. Olisimme Jeesuksen kädet ja jalat.
Hän toimii kauttamme. Jeesus ilmestyy vielä seurakunnassaan, -
ennen kuin Hän noutaa seurakunnan luokseen.
Jumala ilmestyy ruumiissaan. Ja emme ole vain Hänen ruumiinsa.
Emme vain tee työtä. Olemme Hänen morsiamensa.
"Se on liittosuhde, jossa sinä ja minä asumme yhdessä iäti.
Kaikki, mikä on minun, on sinun.
Olette poikia ja tyttäriä. Morsiameni."
Kaikkia tärkeitä ihmissuhteita käytetään kuvaamaan kaikkea sitä, -
mitä Jeesus ajatteli sanoessaan: "Minä rakennan seurakuntani".
Voitto. Ikuinen arvo.
Tahdon kysyä: Oletko valmis unelmoimaan Hänen unelmiaan?
Oletko valmis laittamaan syrjään omat unelmasi ja luottamaan Jumalaan?
"Mitä ikinä toiveita, tavoitteita ja kykyjä lasketkin sydämeeni, -
luotan, että kun annan elämäni kokonaan Sinulle, -
tartut siihen täysin tyydyttävällä tavalla ja käytät minua -
seurakunnassa ja sen edustajana -
Jeesuksen seurakunnan vallan ja näyn mukaisesti -
Jumalan unelmia unelmoiden, ja Sinä pidät huolen lopusta." Aamen.
Oletko valmis unelmoimaan Hänen unelmiaan Jeesuksen kanssa?
Rukoilen liki päivittäin: "Jeesus, näytä minulle lisää unelmastasi.
Mitä tarkoitit sanoessasi, että rakennat seurakuntasi?
Miltä se näyttää? Näytä minulle!" Raamatussa on tästä paljon jakeita.
Ilmestyskirja tarjoaa paljon tietoa, miten kaikki päättyy.
Mutta se on tulevaisuutta. Olemme menossa sinne.
Näemme sen jo muotoutuvan.
Ef. 4 sanoo, että Jeesus käyttää meitä rakentamaan toinen toistamme, -
tekemään opetuslapsia ja kertomaan Jumalasta sukupolvellemme.
Eikö meillä olekin vielä paljon työtä?
Meistä tulee aktiivinen osallistuja Hänen unelmansa -
ja näkynsä toteuttamisessa. Odotamme Häneltä voittovoitelua.
Antaudumme Hänen vaikutuksilleen. "Pyhitä minut. Haluan olla morsian.
En tahdo tahroja enkä ryppyjä. Herra, auta. Puhdista minut.
Pyhitä minut. Anna minun heijastaa kirkkauttasi."
Ei vain yksilöinä vaan seurakuntana -
meitä muutetaan kirkkaudesta kirkkauteen, halleluja.
Teen siitä tavoitteeni. Sitoudun siihen tänään.
Minusta tulee seurakunnan rakentaja, ei tuhoaja.
En ole vain sunnuntaikristitty. Aion olla osa ruumista.
Avaudun pyhittäville vaikutuksille ja Pyhän Hengen kauneushoidolle, -
jotta minusta tulee enemmän Jeesuksen kaltainen. Sopiva morsian.
Tule rohkaisijaksi, joka on seurakunnan puolella.
Älä puhu seurakuntaa vastaan tai moittivasti.
Voimme keskenämme puhua sotkuistamme. Älä puhu ulkopuolella.
Puhu ulkona hyvistä asioista.
Tiedämme, että pitää tulla muutos. Käsitys seurakunnasta pitää muuttua.
Tarvitsemme reformaatiota, joka ravistelee helvetin ihmisistä -
ja ravistelee ihmisiin taivaan.
Yksi tämän seurakunnan pääarvoista on, että me innovoimme.
Emme vain matki muita. Kysymme Jeesukselta ohjeita.
Kyse ei ole Colin Dyesta tai kaupungin suurimmasta auditoriosta -
ja kalliin puhujan tuomisesta sinne.
Kyse on seurakuntalaisten mobilisoimisesta.
Tule mukaan. Tule mukaan.
Tule osaksi unelmaa.
Tahdon innostaa teitä. Ensi viikolla panen teidät hikoilemaan.
Kyse on innostuksesta ja pyrkimyksestä.
Kaikki arvokas kannattaa toteuttaa. Kyyneliin kylvetään, iloiten niitetään.
Mutta se ei ole koko tarina.
Se ei ole vain kyyneleitä, vaan verta, hikeä ja kyyneleitä.
Tervetuloa Kensington Templeen!
Kansalaisoikeustaistelijat joutuivat vuodattamaan vertaan.
Heidän piti taistella järjestelmää vastaan.
Se ei ollut vielä täysin uudistunut orjuuden jäljiltä.
Siksi Martin Luther King käytti joitain niitä viittauksia.
Tutkikaa hänen puheitaan. Ne sisältävät kauniita asioita.
Työ ei ole vielä valmis. Orjuus on lakkautettu, mutta vielä on työtä.
Yhteiskunta ei ole vielä tasa-arvoinen ja oikeudenmukainen.
Martin Luther King toteutti sen. Se maksoi hänen henkensä.
En tiedä, kuka hänet ampui. Ehkä sinä tunnet. Et henkilökohtaisesti.
Hän kuoli asiansa takia.
Jos sinulla on unelma, sen puolesta kannattaa elää ja jopa kuolla.
Rukoillaan. Isä, Jeesuksen nimessä, kiitos kirkkaasta seurakunnasta, -
jota ollaan paraikaa tekemässä, -
koska Sinulla on unelma, Herra Jeesus, kuninkaiden Kuningas.
Taivaallinen unelma, joka syntyi Isän sydämessä.
Joka yhdistää yhdeksi unelmaksi kaiken, -
mitä ikinä Jumala haluaa tehdä -
maailmassa ja maailmankaikkeudessa.
Ja mahtavaa, että kutsut meitä olemaan osa sitä.
Annamme itsemme Sinulle, Herra Jeesus. Sanomme: otamme unelmasi,
koska se innostaa meitä. Jeesuksen nimessä, aamen.
Suomennos: Marianne Tenetz